projecte-aina/catalan_government_crawling huggingface dataset:
Èxit d'assistència a l'acte de cloenda del cicle "Ramon Foguet (1729-1794).
La il·lustració a la Tarragona del segle XVIII" celebrat el dia 14 de novembre a l'Arxiu Històric de Tarragona.
L'acte va consistir en una visita al claustre de l'Arxiu Històric de Tarragona, un element contemporani del personatge rememorat, i un concert de cloenda, que va possar punt i final a un seguit d'activitats que, en forma de conferències i visites guiades han rememorat la figura d'aquest personatge il·lustrat i la Tarragona que va viure.
Els propers dies 21 i 22 d'aquest mes, i com a acte final de la programació commemorativa del 75è aniversari de l'AHT, tindran lloc les Jornades d'Estudi: " Els Fons de l'Arxiu Històric de Tarragona.
La porta de la història ", organitzades conjuntament amb el Departament d'Història i Història de l'Art de la URV.
Els fons documentals custodiats a l'AHT esdevenen un conjunt documental únic per a l'estudi de la història, l'evolució i la realitat de les comarques de la demarcació de Tarragona en general i, en aquest sentit, el principal objectiu d'aquesta activitat és donar-los a conèixer i posar-los en valor.
Es comptarà amb la participació de diferents ponents, cada un dels quals acostarà els assistents a la realitat de les diferents tipologies de fons i al seu potencial com a font de coneixement.
L'assistència és gratuïta, i es lliurarà un certificat a les persones que ho sol·licitin.
Participació de l'AHT a la Jornada tecnològica en l'àmbit del Patrimoni Documental
Organitzat per l'Ajuntament de Tarragona i Tarragona Radio, el dia 13 de desembre va tenir lloc un debat radiofònic sobre " TIC, Gestió Documental i noves oportunitats professionals"
L'acte va consistir en un debat retransmès en directe per Tarragona Ràdio, que alhora es realitzava en una sala amb públic en directe.
Hi van prendre part arxivers, però també representats universitaris i de diverses empreses privades que treballen en aquest àmbit del patrimoni cultural.
En el transcurs de l'acte es va poder debatre sobre els diferents aspectes que la gestió del patrimoni documental planteja, tant pel que fa a les possibilitats que permeten les TIC en el tractament de la documentació i l'accés els usuaris com sobre el desenvolupament de l'aplicació de sistemes d'arxiu i gestió documental a l'administració pública o en organismes privats."
A càrrec de Dan Hull, genealogista de Family Search
L'Arxiu Històric de Tarragona, conjuntament amb Family Search i amb la col·laboració de la Biblioteca Pública de Tarragona, organitza una sessió divulgativa sobre la cerca genealògica que es pot realitzar gràcies a la tasca d'aquest organisme, accessible via Internet.
Els estudis genealògics a partir de la documentació d'arxiu són un dels grans objectius de l'interès dels investigadors i usuaris en general, tant pel que fa a estudis historiogràfics com a cerques particulars sobre els orígens familiars.
En aquest sentit, la tasca de Family Search en la digitalització documental arreu del mon esdevé un instrument de gran interès que, gràcies al Web, està a l'abast de tothom.
La sessió serà impartida per Dan Hull, genealogista americà que col·labora amb Family Search en la digitalització de fons.
L'objectiu es fer conèixer la tasca que realitzen i donar les directrius per a que qualsevol persona pugui utilitzar aquest instrument i fer cerques genealògiques "on line".
Tindrà lloc el proper dimecres 12 de febrer, a les 11h. del matí, a la seu de l'Arxiu Històric de Tarragona (Rambla Vella, 30), amb una durada aproximada d'una hora.
La inscripció es gratuïta, però caldrà formalitzar-la via mail ( [EMAIL] ) o telèfon (977251010).
Confiem que us sembli interessant i us animeu a participar.
Arxius i genealogia: Descobrint avantpassats amb Family Search
S'afegeix a les poblacions del Tarragonès que volen disposar d'un arxiu municipal correctament gestionat
Des del passat mes de març, el municipi de la Nou de Gaià forma part dels municipis del Tarragonès als quals l'Arxiu Històric de Tarragona presta assistència, en el marc d'un conveni entre el Departament de Cultura de la Generalitat de Catalunya i el Consell Comarcal del Tarragonès; el suport té com a objectiu la implementació d'un sistema d'arxiu municipal operatiu, que permeti a la població gestionar correctament el seu patrimoni documental, assegurant la integritat i la conservació del fons documental del municipi i actuant per millorar el control de la documentació en totes les seves fases, des de l'administrativa fins la històrica; en aquest sentit, s'actualitzarà l'inventari del fons i s'aplicaran tècniques d'avaluació documental que permetin establir els períodes de conservació de la documentació d'acord a la normativa vigent, en sintonia amb la CNAATD.
Les dues inauguracions són fruit del servei d'assistència que presta l'Arxiu Històric de Tarragona a la població de La Canonja
En el marc dels actes inclosos dins el programa de la inauguració de les obres de consolidació i ampliació del Castell de Masricart, el passat dia 10 d'abril tingué lloc l'obertura de l'exposició "L'Arxiu Municipal de la Canonja: Identitat i memòria", a la planta baixa de l'edifici senyorial.
A través d'una selecció de documents originals i reproduccions, textuals i d'imatges dipositades a l'Arxiu de l'Ajuntament i d'altres procedents de l'Arxiu Històric de Tarragona i de particulars, la mostra pretén fer un recorregut per la història i la vida quotidiana del municipi de la Canonja.
Romandrà oberta fins al dia 4 de maig.
L'horari de visita és de dimarts a divendres, de les 9 a 13 h i de dilluns a divendres, de les 16 a les 20 h.
El mateix dia 10 d'abril es va presentar l'espai de la segona planta destinat a Arxiu Municipal de la Canonja, amb una zona de consulta.
L'Ajuntament de la Canonja està acollit al Servei d'Assistència al Patrimoni Documental que presta l'AHT, a través del Consell Comarcal del Tarragonès.
El proppassat 21 i 22 de maig es va dur a terme el Curs d'iniciació a la restauració de documents en el marc dels actes de celebració dels 75 anys de l'Arxiu Històric de Tarragona.
El curs va ser impartit per la restauradora Berta Blasi, especialista en patrimoni documental i obra gràfica i va constar d'una part teòrica i una pràctica en la qual van assistir un total de quinze alumnes que van poder iniciar-se en algunes de les tècniques de preservació i conservació documental.
"Enguany l'AHT compleix els 75 anys d'existència.
Per a commemorar l'aniversari, s'han organitzat un seguit d'actes, que ja varen iniciar-se el mes d'octubre de 2018, i que finalitzaran el desembre de l'any en curs.
Dins la setmana internacional dels arxius, el proper dijous 6 de juny, a les 11.30h., amb la presència de l'Hble.
Consellera de Cultura de la Generalitat de Catalunya, tindrà lloc l'acte central, en el transcurs del qual es farà un reconeixement als principals dipositants de fons a l'arxiu.
En finalitzar l'acte, es podrà visitar l'exposició " L'Arxiu Històric de Tarragona, 75 anys al servei de la societat ", que pretén donar una perspectiva global de la trajectòria del centre."
"Amb gran assistència de públic, i presidit per l'Hble.
Consellera de Cultura de la Generalitat de Catalunya, el passat dia 6 va tenir lloc l'acte central de commemoració del 75è aniversari de l'Arxiu Històric de Tarragona, que va comptar també amb la presència de l'Il·lm.
President del Consell Comarcal del Tarragonès, la Directora General del Patrimoni Cultural i el Director dels Serveis Territorials de Cultura a Tarragona.
En el transcurs de l'acte, es va fer un reconeixement a les persones, entitats i institucions que, al llarg dels anys, han dipositat els seus fons a l'arxiu.
Consellera va inaugurar l'Exposició "L'Arxiu Històric de Tarragona, 75 anys al servei de la societat", que pretén fer un repàs a l'evolució de l'arxiu al llarg del temps, als fons que conté, així com al tractament arxivístic que s'hi porta a terme i a les activitats de formació i difusió organitzades.
L'exposició romandrà oberta fins al dia 31 de desembre de l'any en curs".
Després de ser inaugurada el passat mes d'octubre de 2018 a la seu de l'arxiu, on va romandre fins al mes de febrer de l'any en curs, ara aquesta mostra emprèn un període d'Itinerància, que pretén fer conèixer la notable tasca del fotògraf i col·leccionista Joaquim Cabezas Rectoret al major nombre de persones possible.
L'exposició, ubicada al claustre de l'Institut d'Estudis Vallencs (Carrer Jaume Huguet, 1, Valls), va ser inaugurada el passat dia 13 de setembre, i es podrà visitar fins al dia 15 d'octubre.
L'assistència al curs de Paleografia supera les previsions i té un gran seguiment
Aquests darrer mes, durant dos dissabte, a l'Arxiu Comarcal del Solsonès ha tingut lloc un curs de paleografia a càrrec de Miquel Torras i Cortina, professor de la Universitat Autònoma de Barcelona.
Quan es va organitzar l'activitat, tenint en compte que es tracta d'un curs molt especialitzat i que per les seves característiques requereix un nombre reduït d'assistents, es preveia l'assistència de dotze persones, inscripció que vam haver d'ampliar fins a 17 atès el gran nombre de sol·licituds rebudes.
A més a més, hem elaborat un llistat de persones interessades que tindrem en compte per a una propera edició.
El curs va tenir un caràcter eminentment pràctic i es va treballar la lectura de diferents pergamins –tots ells de diferents fons documentals del propi arxiu-.
En definitiva una activitat de formació que ajuda als historiadors, genealogistes i investigadors, en general, a dotar-se de noves eines per a la recerca.
Vint-i-cinc alumnes de primer de Batxillerat de l'IES Sant Pere i Sant Pau visiten l'Arxiu
El proppassat 29 d'octubre, 25 alumnes de primer de Batxillerat (d'Història del món contemporani i Filosofia) de l'IES Sant Pere i Sant Pau van venir a l'Arxiu Històric de Tarragona (AHT), acompanyats per les professores M. Jesús Reverter Fibla i M. Claustre Magallón Vidal.
És el quart any que aquest centre d'ensenyament secundari visita l'AHT -dins la seva línia pedagògica-, amb l'objectiu d'atansar-se al món dels arxius i els documents, a través de la projecció de l'audivisual sobre els Arxius Històrics Provincials catalans, d'un recorregut per les dependències i d'una selecció de documents de diferents tipus, suports i cronologia.
L'Arxiu Municipal de Creixell estrena noves instal·lacions amb 360 metres lineals de capacitat per a acollir el seu fons documental.
El passat dissabte dia 14 de març es va inaugurar l'Arxiu Municipal de Creixell.
L'acte, presidit per l'alcalde de Creixell, Jordi Llopart, va comptar amb la presència del Director dels Serveis Territorials de Cultura de la Generalitat a Tarragona, Jordi Agràs, del President del Consell Comarcal del Tarragonès, Frederic Adan i de l'alcalde de Salomó, Antoni Virgili.
A l'espai de l'Arxiu, emplaçat a la planta baixa de l'edifici de l'Hotel d'Entitats, s'hi han instal·lat 360 metres de prestatgeria metàl·lica, mòbil i fixa, per a col·locar els 260 metres lineals que actualment ocupa el fons municipal de Creixell.
Amb aquest nou equipament es farà front al creixement documental del municipi i es garantirà la correcta conservació del fons, que cronològicament abasta del 1812 al 2012.
L'Ajuntament de Creixell està acollit, des de l'any 2010, al Servei d'Assistència al Patrimoni Documental que presta l'Arxiu Històric de Tarragona, a través del Consell Comarcal del Tarragonès.
En el mateix acte també es va dur a terme la inauguració de la Biblioteca Municipal de Creixell, que passa a formar part de la Xarxa de Biblioteques de Catalunya.
120 alumnes de 2n d'ESO de l'Institut Antoni de Martí i Franquès visiten l'Arxiu Històric de Tarragona com a activitat dins el crèdit de síntesi "Tarragona a l'Edat Mitjana"
Els dies 6 i 7 de maig, tres grups d'alumnes de 2n d'ESO (120 en total) de l'Institut Antoni de Martí i Franquès van visitar l'Arxiu Històric de Tarragona, per realitzar una activitat inclosa dins el crèdit de síntesi "Tarragona a l'Edat Mitjana"
Se'ls va projectar en primer lloc dos audiovisuals del Departament de Cultura de la Generalitat de Catalunya: el primer, Un dia a l'arxiu, recurs didàctic de la Xarxa d'Arxius Comarcals, i el segon centrat en els tres arxius històrics catalans d'abast provincial (Tarragona, Girona i Lleida).
Es va incidir després sobre la documentació no textual.
A continuació, una mostra de documents de diferents fons -de tipus notarial (Tarragona i Ulldecona)-, religiós (monestirs de Santes Creus i Cartoixa d'Escaladei i comunitat de preveres de Santa Coloma de Queralt), senyorial (comtes de Santa Coloma) i patrimonial (família Moragas)- van servir per introduir l'alumnat en el món de l'escriptura antiga sobre dos suports flexibles (pergamí i paper), en contraposició als exemples d'epigrafia medieval, per tal d'aprofundir en l'època d'estudi.
Se'ls va parlar, entre altres aspectes, dels orígens, rutes de transmissió i elaboració dels pergamins i del paper de tina o de fil –en substitució del papir egipci-, de la diferenciació d'ús d'ambdós, de les tintes, dels instruments escripturals, del pautat, de l'escriptura –en llatí i català, amb correccions i ampliacions de text, abreviatures...-, de la funció dels notaris per a l'autenticació, mitjançant la utilització del signum, de les pràctiques de les cancelleries reial i papal –butlles-, dels segells -pendents i de placa-, dels formularis i de la tipologia documental –enfront dels còdexs, amb folis procedents de cantorals i llibres litúrgics reutilitzats en enquadernacions-, de l'ornamentació marginal i de caplletres...
Es va facilitar als participants el coneixement directe de la documentació (de l'inici del segle XIII fins entrada la setzena centúria), a través del tacte dels materials i de l'observació –col·locació de la data, format, des de la petita peça a diversos pergamins cosits, cancel·lació de documents, monedes, cartes, filigranes, alteracions en l'estat de conservació, etc.
Assistència de vint-i-cinc arxivers tarragonins a la sessió de la CNAATD sobre els nous supòsits d'accés adequats a les lleis de transparència.
El proppassat 19 de juny, el secretari de la Comissió Nacional d'Accés, Avaluació i Tria Documental (cnaatd), Lluís Cermeno Martorell, va dur a terme la sessió informativa sobre els nous supòsits d'accés adequats a les lleis de transparència, a la Sala d'actes de l'AHT, amb l'assistència de 25 arxivers de les comarques tarragonines.
El proper dijous 28 de març a les 18'30h a la Sala d'Actes de l'Arxiu Històric de Tarragona tindrà lloc l'acte de presentació del llibre La Repressió Franquista al Tarragonès de l'autor Josep Recasens Llort a càrrec del Catedràtic d'història Contemporània de la URV, Dr.
Josep Sánchez Cervelló, Degà de la Facultat de Lletres de la Universitat Rovira i Virgili.
L'acte forma part dels actes programats per commemorar el 75è aniversari de la creació de l'AHT, i està inclòs dins del programa d'actes en record dels 80 anys del final de la guerra civil a Tarragona.
El 28 de març, a la Sala d'actes de l'AHT, el Dr.
Josep Sánchez Cervelló, degà de la Facultat de Lletres de la Universitat Rovira i Virgili va presentar el darrer llibre de Josep Recasens, La repressió franquista al Tarragonès, amb la presència del director dels Serveis Territorials de Cultura a Tarragona, Sr.
Jordi Agràs i del president del Consell Comarcal del Tarragonès, Sr.
Aquesta activitat, que s'inscriu en el programa "75 anys de l'Arxiu Històric de Tarragona", tancava alhora la commemoració "15 de gener de 1939: el final de la Guerra Civil a Tarragona", en la qual han participat diferents institucions i entitats culturals de la ciutat.
En el marc dels actes de commemoració del 75è aniversari de la creació de l'Arxiu Històric de Tarragona, el proper dijous, 25 d'abril, a dos quarts de set de la tarda, tindrà lloc a la Sala d'Actes del Consell Comarcal del Tarragonès una sessió divulgativa sobre Patrimoni documental comarcal.
Amb el títol El Servei d'Assistència de l'Arxiu Històric de Tarragona als arxius de l'administració local del Tarragonès.
Passat, present i futur, es farà un repàs de la presència de l'AHT al territori que li es propi al llarg d'aquests 75 anys d'existència i es podran valorar els resultats obtinguts.
La sessió anirà a càrrec del Director de l'AHT, Ricard Ibarra, i de l'arxivera itinerant del Tarragonès, Araceli Garcia
El Consell Comarcal del Tarragonès convoca el Premi Tarragonès Beca d'Investigació "Lucius Licinius Sura"
Bases de la convocatòria del Premi Tarragonès Beca d'InvestigacióLucuius Licinius Sura, amb l'objectiu de fomentar els treballs de recerca sobre la comarca.
El dissabte, 21 d'abril, es va presentar el llibre Veïnat d'Ardèvol.
Memòries des de la Parròquia (1870/1839) al Santuari de Pinós.
L'acte va ser organitzat per l'Ajuntament de Pinós i l'Arxiu Comarcal del Solsonès.
El llibre és el número quatre de la col·lecció Estudis i Textos del Solsonès, un dels seus objectius és difondre textos i fonts documentals de la comarca.
La col·lecció es va iniciar l'any 2006, impulsada pel Centre d'Estudis Lacetans i l'Arxiu Comarcal i es va publicar Un liberal en terra de carlins, des d'aleshores s'han publicat dos treballs més.
En l'acte hi van intervenir l'alcalde de Pinós, Jordi Casellas i per part de l'Arxiu Comarcal Rosa M. Vila i Jordi Torner.
L'estudi és un interessant llibre de memòries que va ser escrit per diferents rectors i regents de la parròquia d'Ardèvol i les seves planes ens transporten a les vivències de la població.
La transcripció i l'estudi introductori del llibre han anat a càrrec de l'arxivera Rosa Maria Vila i Gangolells que contextualitza l'obra i ens aporta elements que ens ajuden a endinsar-nos i aprofundir en la seva lectura; plena d'anècdotes i vivències de la gent d'Ardèvol.
L'acte va comptar amb una bona assistència i la presentació del llibre es va completar amb una breu dissertació històrica sobre L'origen de l'actual municipi de Pinós.
Acabat l'acte la conversa i la tertúlia va continuar amb un petit aperitiu que va oferir l'Ajuntament als assistents.
El Consell Comarcal de la Selva ha convocat la Beca de Recerca La Selva 2012, organitzada pel Centre d'Estudis Selvatans amb la col·laboració de l'Arxiu Comarcal de la Selva.
L'objectiu d'aquesta beca és promoure la realització de treballs d'investigació en ciències socials i humanes dins l'àmbit històric de la Selva, per bé que en aquesta convocatòria es valoraran especialment, en igualtat de condicions, els estudis relacionats amb els esdeveniments de la Guerra de Successió (1705-1714), així com també els seus antecedents i les seves conseqüències immediates.
La dotació de la beca és de 4.000 euros, que es faran efectius en tres parts: un 25 % en el moment de resoldre's la concessió; un altre 25 % a la meitat del termini de realització del treball, quan s'hagi presentat i valorat la memòria preceptiva sobre l'estat de la investigació; i, la resta (50 %) una vegada finalitzat el treball i després que el jurat hagi dictaminat la seva qualitat.
El termini de presentació de sol·licituds finalitza el 20 de febrer de 2012 (Atenció: s'ha allargat la data de presentació!!!).
El dissabte 9 de juny de 2018, Dia Internacional dels Arxius, tindrà lloc a les 7h de la tarda, a l'Arxiu Comarcal de la Selva, la xerrada-col·loqui "Recordant 'Corpus de Sang' ", en què intervindran Joaquim Carreras, director de l'Arxiu Comarcal, i Assumpció Cantalozella, escriptora.
La xerrada-col·loqui consistirà en una breu exposició del context històric internacional en què es va desenvolupar la Guerra dels Segadors, a càrrec de Joaquim Carreras, i, seguidament, Assumpció Cantalozella explicarà com es va viure a Catalunya i a Santa Coloma de Farners els esdeveniments que varen influir de manera decisiva en l'Europa que en va sorgir.
Assumpció Cantalozella és escriptora, nascuda a Santa Coloma de Farners, i és autora de diverses novel·les, entre les quals Corpus de Sant, guardonada amb el Premi Pere Calders l'any 2003 i reeditada aquest any 2018.
L'acte començarà a les 7h del vespre, a la Sala d'Actes de l'Arxiu Comarcal de la Selva (C/ Sant Dalmau, 60 de Santa Coloma de Farners)
La mostra compren una part significativa de les 1.745 plaques de vidre de la col·lecció de fotografies estereoscòpiques del Fons Vilallonga, un tipus d'imatges que es poden veure en tres dimensions (3D)
Amb el títol de "Família i paisatge, RETRATS EN 3D (1900-1936).
El fons fotogràfic Vilallonga", el proper diumenge, 8 de juliol a les 12, del migdia s'inaugura una exposició a l'Arxiu Comarcal de la Selva
Les imatges exposades formen part del llegat que l'artista Jesús de Vilallonga (Santa Coloma de Farners, 1927) va cedir a l'Ajuntament de Santa Coloma de Farners i que actualment es troba dipositat a l'Arxiu Comarcal de la Selva.
El fons és compost també per documentació patrimonial familiar, que inclou un pergamí del 1203, el document datat més antic de l'Arxiu Comarcal, a més de documentació i fotografies de la seva trajectòria vital i artística.
L'exposició s'ha realitzat sota l'esquema bàsic d'incorporar en un plafó les imatges i el text que les acompanya i contextualitza.
Prenent com a fil conductor el temes que inspiraven els fotògrafs, que majoritàriament foren Ferran i Salvador de Vilallonga, avi i pare de Jesús, respectivament, cada plafó mostra imatges agrupades sota un títol orientador.
L'historiador Gerard Buxeda n'ha redactat els textos i ha fet la tria d'imatges després d'endinsar-se en la biografia de la família Vilallonga i en les inquietuds, activitats i interessos de determinades famílies benestants del primer terç del segle XX.
Les activitats d'oci i els viatges són, però, la font principal d'inspiració dels fotògrafs.
La mostra incorpora també la possibilitat de visualitzar les imatges en 3D.
Les fotografies estereoscòpiques es realitzaven amb una màquina fotogràfica que incorporava dos objectius separats aproximadament per 6,5 cm, la distància aproximada entre els ulls humans.
Cada placa consta de dues imatges que es visualitzen amb un aparell especial que permet veure-les conjuntament cosa que produeix l'efecte d'imatge tridimensional.
Actualment utilitzant la tecnologia anàglif també es poden veure en 3D utilitzant unes ulleres semblants a les utilitzades en les projeccions de cinema.
Cada plafó inclou una imatge preparada per visualitzar-la mitjançant aquesta tecnologia.
L'exposició romandrà a l'Arxiu fins al 31 d'octubre d'enguany i es podrà visitar dins l'horari habitual, de 9 a 2 h i, a partir de l'octubre, també de 2/4 de 4 a les 6 h.
Pel setembre, es preveuen diverses activitats didàctiques amb els alumnes de primària i secundària dels centres d'ensenyament de Santa Coloma de Farners.
També és prevista una itinerància per la comarca de la Selva, tenint en compte que hi ha imatges de diversos municipis selvatans.
L'exposició romandrà a l'Arxiu fins al 31 d'octubre d'enguany i, pel setembre, es preveuen diverses d'activitats didàctiques dels centres d'ensenyament de Santa Coloma de Farners.
L'Arxiu Comarcal romandrà tancat per vacances la setmana del 13 al 17 d'agost.
La resta de dies, el servei es farà amb normalitat els matins de 8 a 15h.
Com en anys anteriors, l'Arxiu Comarcal tancarà a l'entorn del dia 15 d'agost.
Estarà obert la setmana del 6 al 10 i reemprendrà el servei a partir del dia 20, sempre en horari d'estiu fins al setembre (inclòs).
Recordeu que fins al mes d'octubre a l'Arxiu s'hi pot visitar l'exposició "Família i Pasatge, retrats en 3D (1900-1936).
El fons fotogràfic Vilallonga", un recorregut per la geografia catalana i europea i, alhora, per la història de la fotografia, amb l'interès afegit de poder veure imatges en 3D, elaborades a partir de fotografies esteroscòpiques de la primera meitat del segle XX.